《题敬赐内侍兰谷道人蒋怡之诗卷》
元代·胡奎

有美人兮山之阿，牵白云兮被女萝。抱凤凰之绿绮，濯冰弦于女河。

倚丹崖兮饮山渌，采幽芳兮结纕服。挹清风于九畹，弹广陵之一曲。

思美人兮不可招，何以报之瑛琼瑶。含奇芬兮承湛露，期永好兮同逍遥。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。